Source: https://www.riigiteataja.ee/akt/424092019033?tegevus=telli-teavitus
Timestamp: 2020-04-08 03:47:48+00:00

Document:
Lapsehoiuteenuse toetamise kord Raasiku vallas – Riigi Teataja
Lapsehoiuteenuse toetamise kord Raasiku vallas
Lapsehoiuteenuse toetamise kord Raasiku vallas - sisukord
§ 3 Teenuse rahastamise tingimused
§ 6 Teenuse rahastamise korraldus
§ 7 Teenuse osutaja teavitamiskohustus
§ 8 Toetuse muutmine või maksmise lõpetamine
RT IV, 24.09.2019, 33
Vastu võetud 14.04.2015 nr 6
RT IV, 28.04.2015, 22
08.11.2016 RT IV, 18.11.2016, 3 21.11.2016
10.09.2019 RT IV, 24.09.2019, 17 27.09.2019
Määrus kehtestatakse kohaliku omavalitsuse korralduse seaduse § 22 lg 1 p 5 ja koolieelse lasteasutuse seaduse § 10 lg 1 ja § 27 lg 3 alusel.
[RT IV, 18.11.2016, 3 - jõust. 21.11.2016]
(1) Lapsehoiuteenuse toetamise kord reguleerib Raasiku valla eelarves selleks ettenähtud vahendite arvelt koolieelses lasteasutuses mittekäiva 1,5-3 aastase lapse lapsehoiuteenuse osalise rahastamise tingimusi, taotlemist, aruandlust ja järelevalvet.
(2) Lapsehoiuteenus (edaspidi teenus) on lapse seadusliku esindaja (edaspidi vanem) toimetulekut või töötamist toetav teenus, mille osutamise vältel tagab lapse arendamise, hooldamise ja turvalisuse teenuse osutaja.
(1) Raasiku valla eelarvest rahastatava teenuse osutamine peab vastama õigusaktides sätestatud nõuetele. Teenuse osutaja ja lapsehoidja peavad oma töös lähtuma lapse huvidest ning teenuse osutaja, vanema ja vallavalitsuse vahel sõlmitud lepingust.
(2) Teenuse osutaja, vanema ja vallavalitsuse vahel sõlmitakse kolmepoolne kirjalik leping. Leping peab muuhulgas sisaldama lapse isikuandmeid, teenuse kasutamise alguse kuupäeva, teenuse eest vanema makstava tasu suurust, toitlustamise eest makstava toidupäevamaksumuse suurust, vallavalitsuse poolt teenuse eest makstava tasu suurust. Lepingus fikseeritakse teenuse osutamise koha aadress, teenuse kestus päevas ja kuus ning aruandluse esitamise tingimustes.
(21) Juhul kui lapse ja mõlema vanema või üksikvanema elukoht on osalustasu tasumise kohustuse tekkimisele eelneva kalendriaasta 31. detsembri seisuga Eesti rahvastikuregistri andmetel Raasiku vald, tasub vanem kohatasu lapse eest 10% Vabariigi Valitsuse poolt kehtestatud palga alammäärast.
[RT IV, 24.09.2019, 17 - jõust. 27.09.2019]
(3) Raasiku valla eelarvest rahastatava teenuse saajaks on:
1) laps käesoleva määruse § 1 lõikes 1 märgitud vanuses, kelle enda ja teenuse osutajaga lepingu sõlminud vanema elukohana on Eesti rahvastikuregistrisse kantud Raasiku vald;
2) laps, kes on registreeritud Raasiku valla munitsipaallasteaiakoha järjekorda, kuid kellele pole suudetud kohta tagada.
§ 3. Teenuse rahastamise tingimused
(1) Raasiku valla eelarvest toetatakse teenust järgmistel tingimustel:
3) teenuse osutaja, lapsevanema ja valla vahel on sõlmitud teenuse osutamise leping;
(3) Teenuse osutamine lõppeb lapse saamisel 4-aastaseks või lapsele koha eraldamisel Raasiku valla munitsipaallasteaias ja/või lapsevanema avalduse alusel teenuse lõpetamiseks. Õppeaasta keskel 4-aastaseks saava lapse puhul kehtivad tingimused kuni õppeaasta lõpuni.
(4) Toetust ei maksta juulikuu eest.
(5) Ühe lapse eest makstakse sama aja eest toetust ainult ühele teenuse osutajale.
Valla eelarvest rahastatava teenuse toetuse määramise aluseks on vanema taotlus vallavalitsusele, kus on märgitud andmed teenuse osutaja, teenuse osutamise alguskuupäeva ja tegevuskoha kohta ning lapse ja vanemate isikuandmed.
(1) Vallavalitsus kontrollib kümne tööpäeva jooksul taotluses esitatud andmete õigsust ja vastavust seaduses ning käesolevas määruses sätestatud nõuetele.
§ 6. Teenuse rahastamise korraldus
(1) Lapsehoiutoetuse maksimaalse kuumäära kinnitab vallavalitsus.
(2) Toetus makstakse teenuse osutajale vastavalt sõlmitud kolmepoolsele lepingule tingimusega, et lapsevanemate või üksikvanema poolt kaetav kohamaksu osa lapse kohta kuus on 20 protsenti Vabariigi Valitsuse kehtestatud palga alammäärast.
(3) Kui teenuse osutaja on õigeaegselt teavitanud vallavalitsust valla eelarvest rahastatava teenuse osutamise alustamisest ning täidetud on seadusandluses ja käesolevas määruses sätestatud tingimused, eraldatakse talle teenust kasutava lapse eest teenuse toetus (edaspidi lapsehoiutoetus) kalendrikuu kohta.
(4) Täisajalise teenuse eest eraldatakse lapsehoiutoetus kuumäära alusel. Osaajalise teenuse korral makstakse toetust proportsionaalselt vastavalt lepingus määratud ajale.
(5) Kui teenuse osutamine algab või lõpeb kalendrikuu kestel, siis eraldatakse lapsehoiutoetus proportsionaalselt lähtudes Teenuse tegelikust kasutusajast.
(6) Lapsehoiutoetus makstakse välja teenuse osutaja pangakontole ülekandega esitatud arve alusel.
(7) Teenuse osutaja võib lapsehoiutoetust kasutada sihtotstarbeliselt tegevuskuludeks, v.a toidukuludeks.
(8) Vallavalitsus kontrollib arvel toodud andmete õigsust 5 tööpäeva jooksul. Pretensioonide puudumisel makstakse toetus välja hiljemalt 10 tööpäeva jooksul. Puuduste olemasolul määrab vallavalitsus tähtaja nende kõrvaldamiseks ning toetus makstakse välja hiljemalt 5 tööpäeva jooksul arvates puuduste kõrvaldamisest.
§ 7. Teenuse osutaja teavitamiskohustus
§ 8. Toetuse muutmine või maksmise lõpetamine
Toetuse eraldamine lõpetatakse teenuse osutamise lõppemisel. Kui Teenuse saaja lõpetab Teenuse kasutamise kalendrikuu 15. kuupäevast alates, siis lõpetatakse toetuse eraldamine alates järgmisest kalendrikuust.
2015. aastal määratakse ja makstakse toetust alates 1. jaanuarist osutatud Teenuse eest.

References: § 3

§ 6

§ 7

§ 8
 § 22
 § 10
 § 27
 § 1

§ 3

§ 6

§ 7

§ 8